CELEX: 32020D0528(01)
Language: hu
Date: 2020-05-25 00:00:00
Title: A Tanács határozata (2020. május 25.) az Európai Unió 2020-as pénzügyi évre vonatkozó 4. sz. költségvetés-módosítási tervezetéről szóló tanácsi álláspont elfogadásáról 2020/C 178 I/01

28.5.2020   
               
               
                  HU
               
               
                  Az Európai Unió Hivatalos Lapja
               
               
                  CI 178/1
               
            
         A TANÁCS HATÁROZATA
         (2020. május 25.)
         az Európai Unió 2020-as pénzügyi évre vonatkozó 4. sz. költségvetés-módosítási tervezetéről szóló tanácsi álláspont elfogadásáról
         (2020/C 178 I/01)
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre és különösen annak 314. cikkére, összefüggésben az Európai Atomenergia-közösséget létrehozó szerződéssel és különösen annak 106a. cikkével,
         tekintettel az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről szóló, 2018. július 18-i (EU, Euratom) 2018/1046 európai parlamenti és tanácsi rendeletre (1) és különösen annak 44. cikkére,
         mivel:
         
                     —
                  
                  
                     2019. november 27-én sor került az Unió 2020-as pénzügyi évre vonatkozó költségvetésének végleges elfogadására (2).
                  
               
                     —
                  
                  
                     A Bizottság 2020. április 30-án benyújtotta a 2020-as pénzügyi év általános költségvetésére vonatkozó 4. sz. költségvetés-módosítási tervezetre irányuló javaslatát.
                  
               
                     —
                  
                  
                     Fontos lehetővé tenni a 4/2020. számú költségvetés-módosítási tervezet gyors elfogadását annak érdekében, hogy az Európai Unió Szolidaritási Alapjából támogatást lehessen nyújtani a természeti katasztrófák által sújtott érintett tagállamoknak, tekintettel a Covid19 okozta helyzetre is, amely már most is fokozott nyomást gyakorol e tagállamok pénzügyeire. Ezért indokolt a Tanács eljárási szabályzata 3. cikkének (3) bekezdésével összhangban lerövidíteni a nemzeti parlamentek tájékoztatására vonatkozóan az 1. jegyzőkönyv 4. cikkében meghatározott nyolchetes időtartamot,
                  
               A KÖVETKEZŐKÉPPEN HATÁROZOTT:
         
            Egyetlen cikk
            A Tanács 2020. május 25-én elfogadta az Európai Unió 2020-as pénzügyi évre vonatkozó 4. sz. költségvetés-módosítási tervezetéről szóló tanácsi álláspontot.
            A teljes szöveg megtekinthető a Tanács honlapján és letölthető onnan: http://www.consilium.europa.eu/.
         
         
            Kelt Brüsszelben, 2020. május 25-én.
            
               
                  a Tanács részéről
               
               
                  az elnök
               
               G. GRLIĆ RADMAN
            
         
         
            (1)  HL L 193., 2018.7.30., 1. o.
         
         
            (2)  HL L 57., 2020.2.27., 1. o.